гаври за Мечо Пух
В отговор на написаните мъжки правила, ние също имаме няколко, всички те ще са номерирани с номер 1, за да са лесно усвояеми:

1. Гледайте каквото и където желаете, ние ако правим същото не се сърдете, урок на взаимност.

1. Каквото сме сготвили, го ядете, ако мислите, че не е достатъчно за вашият вкус, дюнерджийницата и кебапчийницата са отворени за вас, а можете и вие да ни сготвите и да ни научите.

1. Ако не целите тоалетната чиния, спокойно, има начин! След като я измиете няколко пъти, концентрацията ви ще се подобри и ще успеете. Урок на взаимност, помагаме ви, оценявайте го.

1. Ако мислите, че сме пухкави, то заведете ни на шопинг или на почивка и ни глезете, това активира хормона на щастието и подобрява метаболизмът ни. Лекувайте ни!

1. Обувките и дрехите никога не са твърде много, както е казал мечо Пух, колкото повече, толкова повече, тълкувайте правилно!

1. 16 цвята е една добра цифра, моравото има много нюанси, ще се справим заедно!

1. Няма да питаме за чорапите ви, колкото намерите, толкова, ако са различни, това е против уроки, бъдете благодарни, че няма да ви урочасат лоши очи.

1. Ние не говорим твърде много, акцентираме и сме в крак с новините, учим и вас.

1. Относно главоболието, виж. т.1 -лекувайте ни, фризьор, маникюр, спа... ако не отмине до седмица, значи ви е нужна практика.